CELEX: 62017TN0734
Language: sk
Date: 2017-11-03 00:00:00
Title: Vec T-734/17: Žaloba podaná 3. novembra 2017 – ViaSat/Komisia

22.1.2018   
            
            
               SK
            
            
               Úradný vestník Európskej únie
            
            
               C 22/48
            
         Žaloba podaná 3. novembra 2017 – ViaSat/Komisia
   (Vec T-734/17)
   (2018/C 022/64)
   Jazyk konania: angličtina
   
      Účastníci konania
   
   
      Žalobkyňa: ViaSat, Inc. (Carlsbad, Kalifornia, Spojené štáty) (v zastúpení: J. Ruiz Calzado, L. Marco Perpiñà, a S. Semey, lawyers)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil implicitné záporné rozhodnutie Komisie z 24. augusta 2017 vyplývajúce z toho, že Európska komisia v stanovenej lehote neodpovedala v súlade s článkom 8 ods. 3 nariadenia č. 1049/2001 na opakovanú žiadosť žalobkyne z 10. júla 2017 o sprístupnenie dokumentov súvisiacich so žiadosťou o sprístupnenie dokumentov z 2. mája 2017 č 2017/2592 v rozsahu, v akom sa týka informácií poskytnutých či vymenených v rámci verejného výberového konania na celoeurópsky systém mobilných satelitných služieb,
            
         
               —
            
            
               uložil Komisii povinnosť nahradiť trovy konania vrátane trov konania vynaložených vedľajšími účastníkmi konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod založený na tvrdení, že Komisia porušila povinnosť uviesť odôvodnenie podľa článku 296 ods. 2 ZFEÚ.
            
         
               2.
            
            
               Druhý žalobný dôvod založený na tvrdení, že Komisia neposúdila požadované dokumenty konkrétne a jednotlivo.